**TISZAVASVÁRI HELYI VÁLASZTÁSI BIZOTTSÁG**

**33/2014. (IX.5.) számú határozata**

**Balogh István - a Magyarországi Ruszinok /Rutének/ Országos Szövetsége által állított nemzetiségi jelölt nyilvántartásba vételéről**

A Tiszavasvári Helyi Választási Bizottság Balogh István – a Magyarországi Ruszinok /Rutének/ Országos Szövetsége által állított – ruszin nemzetiségijelölt nyilvántartásba vétele tárgyában meghozta a következő

**h a t á r o z a t o t**:

A Tiszavasvári Helyi Választási Bizottság a 2014. október 12-ére kitűzött ruszin nemzetiségiönkormányzati képviselők választásán Balogh István (4440 Tiszavasvári…………… utca …….. szám alatti lakost) - a Magyarországi Ruszinok /Rutének/ Országos Szövetsége által állított – ruszin nemzetiségiönkormányzatiképviselő-jelöltet a 5/2014. szám alatt a ruszin nemzetiségiönkormányzati képviselő-jelöltek nyilvántartásába felveszi.

A határozat ellen annak meghozatalától számított három napon belül jogszabálysértésre hivatkozással, illetve a választási bizottság mérlegelési jogkörben hozott döntése ellen a Területi Választási Bizottsághoz címzett fellebbezést lehet benyújtani a Tiszavasvári Helyi Választási Bizottságnál (4440 Tiszavasvári, Városháza tér 4.). A fellebbezést úgy kell benyújtani, hogy az legkésőbb 2014. szeptember 8-án 16.00 óráig a Helyi Választási Bizottsághoz megérkezzen.E határidő jogvesztő.

**INDOKOLÁS**

A Magyarországi Ruszinok /Rutének/ Országos Szövetsége, mint jelölő szervezet kérte a Helyi Választási Bizottságtól, hogy a Tiszavasvári Városban 2014. október 12-ére kitűzött ruszin nemzetiségi önkormányzati képviselők választására Balogh István Tiszavasvári, ……… utca ….. szám alatti lakost, mint ruszin nemzetiségi önkormányzati képviselő-jelöltet vegye nyilvántartásba.

A Jelölő szervezet a jelöléshez az előírt nyomtatvány kitöltésével és leadásával kezdeményezte Balogh István ruszin nemzetiségi képviselő-jelöltté nyilvánítását 2014. szeptember 4-én.

A Helyi Választási Iroda a szükséges ellenőrzéseket (jelölő szervezet jelölési jogosultsága, választói jogosultság) elvégezte, melyek után a választási bizottság a jelölt nyilvántartásba vételéről határozott.

Megállapította, hogy a jelöltállítás megfelel a választási eljárásról szóló 2013. évi XXXVI. törvény (továbbiakban: Ve.) XV. fejezetében foglalt rendelkezéseknek. A jelölt választójoggal rendelkezik, a roma nemzetiségi választói jegyzékben szerepel és a nyilvántartásba vételhez szükséges ajánlásokkal (minimum 5 db) rendelkezik.

Fenti körülmények alapján a Helyi Választási Bizottság megállapította, hogy Balogh István rendelkezik a jelöltséghez szükséges feltételekkel, így a jelöltté nyilvánításról határozott.

A Helyi Választási Bizottság tájékoztatja a központi névjegyzékben szereplő választópolgárt, a jelöltet, jelölő szervezetet, továbbá az ügyben érintett természete és jogi személyt, jogi személyiség nélküli szervezetet, hogy a választási bizottság I. fokú határozata ellen fellebbezést nyújthat be. A fellebbezésnek tartalmaznia kell a fellebbezés jogalapját (jogszabálysértésre hivatkozás, illetve a választási bizottság mérlegelési jogkörben hozott döntése), a fellebbezés benyújtójának nevét, lakcímét (székhelyét) és - ha a lakcímétől (székhelyétől) eltér - postai értesítési címét, a kérelem benyújtójának személyi azonosítóját, illetve ha a külföldön élő, magyarországi lakcímmel nem rendelkező választópolgár nem rendelkezik személyi azonosítóval, a magyar állampolgárságát igazoló okiratának számát és típusát, vagy jelölő szervezet vagy más szervezet esetében a bírósági nyilvántartásba vételi számát. A fellebbezés benyújtója választása szerint megadhatja telefaxszámát, vagy elektronikus levélcímét, illetőleg kézbesítési megbízottjának nevét és telefaxszámát, vagy elektronikus levélcímét. A fellebbezésben új tények és bizonyítékok is felhozhatók.

A Helyi Választási Bizottság tájékoztatja továbbá az érdekelteket, hogy a fellebbezés a Választási Bizottság határozatának meghozataláig visszavonható, ugyanakkor a választási bizottság az eljárást hivatalból folytathatja.

A Választási Bizottság a határozatát a Ve. 318. § (2) bekezdésben biztosított jogkörében eljárva hozta meg a Ve. 44. § és 46. § figyelembevételével, a jogorvoslatról való tájékoztatás a Ve. 224. § (1)-(4) bekezdésein alapul.

Tiszavasvári, 2014. szeptember 5.

**Kiss Tünde**

 **HVB elnök**